**ΤΟ ΒΙΒΛΙΟ ΤΗΣ ΙΣΤΟΡΙΑΣ Β΄ΓΥΜΝΑΣΙΟΥ ΣΕ ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ**

**Η ενετική οικονομική διείσδυση - οι Σταυροφορίες και οι συνέπειες για το Βυζάντιο.**

 **Α. Ποια προνόμια περιλάμβανε το χρυσόβουλο του Αλέξιου Α’ στους Βενετούς;**

Με τα προνόμια του 1082 οι Βυζαντινοί αντιμετώπισαν τους Νορμανδούς.

 Αυτά ήταν: 1. Τίτλοι, αξιώματα και χρήματα σε Βενετούς άρχοντες.

2. Σκάλες (αποβάθρες) και μαγαζιά στο λιμάνι της Κων/λης σε Βενετούς εμπόρους.

3. Ελεύθερο εμπόριο Βενετών χωρίς δασμούς σε 32 λιμάνια της αυτοκρατορίας.

**Β. Ποιες οι συνέπειες των προνομίων σε Βενετούς;**

1. Οι Βυζαντινοί παραιτήθηκαν από φορολογικά, ναυτιλιακά και οικονομικά δικαιώματα.

2. Οι Βενετοί διείσδυσαν στην αυτοκρατορία, κάνοντάς την ουσιαστικά αποικία (αποικιακή αυτοκρατορία).

3. Το Βυζάντιο έχασε τον ρόλο του μεσάζοντα μεταξύ Αράβων και Δ. Ευρώπης και

4. την κυρίαρχη θέση στο εμπόριο της Μεσογείου

**Α. Τι ήταν οι σταυροφορίες;**

 Ήταν ιερές εκστρατείες από τη Δύση προς τους Άγιους Τόπους για την απελευθέρωση των Ιεροσολύμων από τους Σελτζούκους και τους Άραβες τον 11ο αιώνα.

**Β. Ποιοι ήταν οι παράγοντες για να ξεκινήσουν οι σταυροφορίες;**

α) φήμες για ωμότητες μουσουλμάνων κατά χριστιανών προσκυνητών

β) οικονομικά και δημογραφικά προβλήματα του δυτικού κόσμου

γ) το κάλεσμα του Αλέξιου Α΄ Κομνηνού για βοήθεια στους ηγεμόνες της Δύσης.

**Γ. Ποια τα στοιχεία που χαρακτήρισαν τις τρεις πρώτες σταυροφορίες;**

 Η 1η Σταυροφορία είχε θρησκευτικό χαρακτήρα. Είχαμε μία λαϊκή εκστρατεία, που τη διέλυσαν οι Τούρκοι, και μία των φεουδαρχών που νίκησαν τους Τούρκους και πήραν για λογαριασμό των χριστιανών τη δυτική Μ. Ασία. Οι φεουδάρχες ίδρυσαν μικρά κρατίδια κι είχαν στρατιώτες γενναίους. Κατά την 3η Σταυροφορία η Κύπρος καταλήφθηκε από το Ριχάρδο το Λεοντόκαρδο, βασιλιά της Αγγλίας και δόθηκε στον Φράγκο Λουζινιάν.

 **Δ. Ποιο το σημαντικό αποτέλεσμα της Δ΄ Σταυροφορίας;**

 Οι Λατίνοι σταυροφόροι κατέλαβαν την Κων/λη το 1204 ύστερα από πρόσκληση του Αλέξιου Δ΄ Άγγελου που ήθελε να πάρει πίσω τον θρόνο της Κων/λης.